లలితా సహస్ర నామములు- 301-400

thumb|లలితా త్రిపుర సుందరి|312x312px
లలితా సహస్ర నామ స్తోత్రములోని నాలుగవ నూరు నామములకు సంక్షిప్త వివరణ ఇక్కడ ఇవ్వబడింది.

శ్లోకం 70
<li> నారాయణీ - నారాయణత్వ లక్షణము గలది.
<li> నాదరూపా - నాదము యొక్క రూపము అయినది.
<li> నామరూప వివర్జితా - పేరు, ఆకారము లేనిది
<li> హ్రీంకారీ - హ్రీంకార స్వరూపిణి.
<li> హ్రీమతీ - లజ్జాసూచిత బీజాక్షర రూపిణి.
<li> హృద్యా - హృదయమునకు ఆనందము అయినది.
<li> హేయోపాదేయ వర్జితా - విడువదగినది, గ్రహింపదగినది, లేనిది.

శ్లోకం 71
<li> రాజరాజార్చితా - రాజులకు రాజులైన వారిచేత అర్చింపబడునది.
<li> రాజ్ఞీ - రాణి.
<li> రమ్యా - మనోహరమైనది.
<li> రాజీవ లోచనా - పద్మములవంటి కన్నులు కలది.
<li> రంజనీ - రంజింప చేయునది లేదా రంజనము చేయునది.
<li> రమణీ - రమింపచేయునది.
<li> రస్యా - రస స్వరూపిణి.
<li> రణత్కింకిణి మేఖలా - మ్రోగుచుండు చిరుగజ్జెలతో కూడిన మొలనూలు లేదా వడ్డాణము గలది.

శ్లోకం 72
<li> రమా - లక్ష్మీదేవి.
<li> రాకేందు వదనా - పూర్ణిమ చంద్రుని పోలిన ముఖము గలది.
<li> రతి రూపా - ఆసక్తి రూపమైనది.
<li> రతి ప్రియా - ఆసక్తి యందు ప్రీతి కలది.
<li> రక్షాకరీ - రక్షించునది.
<li> రాక్షసఘ్నీ - రాక్షసులను సంహరించునది.
<li> రామా - ఎప్పుడూ సంతోషంగా, క్రీడాత్మకంగా వుండేది.
<li> రమణ లంపటా - రమణునితో అత్యంత సాన్నిహిత్య, సామ్య సంబంధము గలది.

శ్లోకం 73
<li> కామ్యా - కోరదగినటువంటిది.
<li> కామకళారూపా - కామేశ్వరుని కళయొక్క రూపమైనది.
<li> కదంబ కుసుమప్రియా - కడిమి పువ్వులయందు ప్రేమ కలిగినది.
<li> కళ్యాణీ - శుభ లక్షణములు కలది.
<li> జగతీ కందా - జగత్తుకు మూలమైనటువంటిది.
<li> కరుణా రస సాగరా - దయాలక్షణానికి సముద్రము వంటిది.

శ్లోకం 74
<li> కళావతీ -కళా స్వరూపిణీ.
<li> కలాలాపా - కళలను ఆలాపనా స్వరూపముగా కలిగినది.
<li> కాంతా - కామింపబడినటువంటిది.
<li> కాదంబరీ ప్రియా - పరవశించుటను ఇష్టపడునది.
<li> వరదా - వరములను ఇచ్చునది.
<li> వామనయనా - అందమైన నేత్రములు గలది.
<li> వారుణీ మదవిహ్వలా - వరుణ సంబంధమైన పరవశత్వము చెందిన మనోలక్షణము గలది.

శ్లోకం 75
<li> విశ్వాధికా - ప్రపంచమునకు మించినది అనగా అధికురాలు.
<li> వేదవేద్యా - వేదముల చేత తెలియదగినది.
<li> వింధ్యాచల నివాసినీ - వింధ్యపర్వత ప్రాంతమున నివాసము గలది.
<li> విధాత్రీ - విధానమును చేయునది.
<li> వేద జననీ - వేదములకు తల్లి.
<li> విష్ణుమాయా - విష్ణుమూర్తి యొక్క మాయా స్వరూపిణి.
<li> విలాసినీ - వినోదాత్మక, క్రీడాత్మక లక్షణము గలది.

శ్లోకం 76
<li> క్షేత్రస్వరూపా - క్షేత్ర పదంచే సంకేతింపబడే వాటి స్వరూపంగా నుండునది.
<li> క్షేత్రేశీ - క్షేత్రమునకు అధికారిణి.
<li> క్షేత్ర క్షేత్రజ్ఞపాలినీ - స్థూలభాగమైన దేహమును, సూక్ష్మభాగమైన దేహిని పాలించునది లేదా రక్షించునది.
<li> క్షయవృద్ధి వినిర్ముక్తా - తరుగుదల, పెరుగుదల లేనిది.
<li> క్షేత్రపాల సమర్చితా - క్షేత్రపాలకులచే చక్కగా అర్చింపబడునది.

శ్లోకం 77
<li> విజయా - విశేషమైన జయమును కలిగినది.
<li> విమలా - మలినములు స్పృశింపనిది.
<li> వంద్యా - నమస్కరింపతగినది.
<li> వందారు జనవత్సలా - నమస్కరించు శీలము గల జనుల యందు వాత్సల్యము గలది.
<li> వాగ్వాదినీ - వాక్కులను చక్కగా వ్యక్తపరచగలుగుటకు ప్రేరణ నిచ్చు పరావాగ్దేవత.
<li> వామకేశీ - వామకేశ్వరుని భార్య.
<li> వహ్నిమండల వాసినీ - అగ్ని ప్రాకారమునందు వసించునది.

శ్లోకం 78
<li> భక్తిమత్కల్ప లతికా - భక్తికలవారిపట్ల కల్పవృక్షపు తీగవంటిది.
<li> పశుపాశ విమోచనీ - వివిధ పాశములచే బంధింపబడువారిని బంధ విముక్తులను చేయునది.
<li> సంహృతాశేష పాషండా - సంహరింపబడిన సకలమైన పాషండులని సంహరించునది.
<li> సదాచారప్రవర్తికా - సంప్రదాయబద్దమైన, శ్రోత్రీయ మార్గముననుసరించి యుండునట్లు ప్రవర్తింప చేయునది.

శ్లోకం 79
<li> తాపత్రయాగ్ని సంతప్త సమాహ్లాదన చంద్రికా - ఆధ్యాత్మిక, అధిభౌతిక, అధిదైవిక తాపములనెడి అగ్నిచేత తపింప చేయబడిన వారలకు మిక్కిలి సంతోషమును కలుగజేయునట్టి వెన్నెల వంటిది.
<li> తరుణీ - ఎప్పుడు తరుణ వయస్సు, అనగా ఒకేరీతి యౌవనము గలది.
<li> తాపసారాధ్యా - తపస్సు చేయువారిచే ఆరాధింపబడునది.
<li> తనుమధ్యా - కృశించిన అనగా సన్నని కటి ప్రదేశము అనగా నడుము గలది.
<li> తమో పహా - చీకటిని లేదా అజ్ఞానమును పోగొట్టునది.

శ్లోకం 80
<li> చితిః - కూర్పు, జ్ఞానబిందు సమీకరణ.
<li> తత్పదలక్ష్యార్థా - తత్ పదముచే నిర్దేశింపబడు లక్ష్యము యొక్క ప్రయోజనముగా నున్నది.
<li> చిదేకరస రూపిణీ - జ్ఞానచైతన్యమే ఒకే ఒక రసముగా లేదా సర్వసారముగా స్వరూపముగా గలది.
<li> స్వాత్మానంద లవీభూత బ్రహ్మాద్యానంద సంతతిః - తనకు సంబంధించిన ఆనందముతో లేశమాత్రమైన బ్రహ్మానందము, ప్రజాపతి ఆనందము - మొదలైన ఆనందముల సమూహము గలది.

శ్లోకం 81
<li> పరా - పరాస్థితిలోని వాగ్రూపము.
<li> ప్రత్యక్చితీరూపా - స్వస్వరూపము యొక్క జ్ఞానమే స్వరూపముగా గలది.
<li> పశ్యంతీ - రెండవస్థితిగా వ్యక్తం కాబోయే వాక్కు
<li> పరదేవతా - పశ్యంతీ వాక్కు యొక్క సూక్ష్మరూపము.
<li> మధ్యమా - పశ్యంతీ, వైఖరీ వాక్కులకు మధ్య వుండు స్థితికి సంబంధించిన వాక్కు.
<li> వైఖరీరూపా - స్పష్టముగా వ్యక్తమైన వాక్కు.
<li> భక్తమానస హంసికా - భక్తుల యొక్క, మనస్సులందు విహరించు ఆడు హంస.

శ్లోకం 82
<li> కామేశ్వర ప్రాణనాడీ - శివుని ప్రాణనాడీ స్వరూపిణి.
<li> కృతజ్ఞా - చేయబడే పనులన్నీ తెలిసింది.
<li> కామపూజితా - కామునిచే పూజింపబడునది.
<li> శృంగార రససంపూర్ణా - శీర్షములతోను, కోణములచేతను, నవరసాదినావముల చేతను కూడి నిండుగా ఉంది.
<li> జయా - జయస్వరూపిణి.
<li> జాలంధరస్థితా - జాలంధరసూచిత స్థానము నందున్నది.

శ్లోకం 83
<li> ఓడ్యాణ పీఠనిలయా - ఓడ్యాణ పీఠమునందు ఉంది.
<li> బిందుమండల వాసినీ - బిందువును పరివేష్టించి యుండు స్థానమున వసించునది.
<li> రహోయాగ క్రమారాధ్యా - ఒంటరిగా చేయు యాగ పద్ధతిలో క్రమముగా ఆరాధింపబడునది.
<li> రహస్తర్పణ తర్పితా - రహస్యముగా చేయు తర్పణములచే తృప్తి చెందునది.

శ్లోకం 84
<li> సద్యఃప్రసాదినీ - తక్షణములోనే అనుగ్రహించునది.
<li> విశ్వ సాక్షిణీ - విశ్వములోని కృత్యములకు ఒకే ఒక సాక్షి.
<li> సాక్షి వర్జితా - సాక్షి లేనిది.
<li> షడంగదేవతా యుక్తా - ఆరు అంగదేవతలతో కూడి ఉంది.
<li> షాడ్గుణ్య పరిపూరితా - ఆరు విధములైన గుణములచే పుష్కలముగా నిండి యుండునది.

శ్లోకం 85
<li> నిత్యక్లిన్నా - ఎల్లప్పుడూ దయార్ద్రతతో తడుపబడి యుండునది.
<li> నిరుపమా - పోల్చిచెప్పుటకు ఉపమానము ఏమియు లేనిది.
<li> నిర్వాణ సుఖదాయినీ - సర్వనివృత్తి రూపమైన బ్రహ్మపద ప్రాప్తి లేక మోక్ష సంబంధమైన ఆనందమును ఇచ్చునది.
<li> నిత్యాషోడాశికారూపా - నిత్యాదేవతలగానున్న పదహారు కళల రూపము.
<li> శ్రీకంఠార్థశరీరిణీ - శివుని సగము శరీరముగా నున్నది.

శ్లోకం 86
<li> ప్రభావతీ - వెలుగులు విరజిమ్ము రూపము గలది.
<li> ప్రభారూపా - వెలుగుల యొక్క రూపము.
<li> ప్రసిద్ధా - ప్రకృష్టముగా సిద్ధముగా నున్నది.
<li> పరమేశ్వరీ - పరమునకు అధికారిణి.
<li> మూలప్రకృతిః - అన్ని ప్రకృతులకు మూలమైనది.
<li> అవ్యక్తా - వ్యక్తము కానిది.
<li> వ్యక్తావ్యక్త స్వరూపిణీ - వ్యక్తమైన, అవ్యక్తమైన అన్నిటి యొక్క స్వరూపముగా నున్నది.

శ్లోకం 87
<li> వ్యాపినీ - వ్యాపనత్వ లక్షణము కలది.
<li> వివిధాకారా - వివిధములైన ఆకారములతో నుండునది.
<li> విద్యావిద్యా స్వరూపిణీ - విద్యకు సంబంధించిన భాగమును, అవిద్యకు సంబంధించిన భాగమును తన రూపముగా గలది.
<li> మహాకామేశ నయన కుముదాహ్లాద కౌముదీ - మహాకామేశ్వరుని కన్నులనెడు కలువపువ్వులకు ఆనంద వికాసమును కలిగించు వెన్నెలవెల్లువ.

 మూలాలు